বাংলাদেশ কৃষক লীগ

বাংলাদেশ কৃষক লীগ বাংলাদেশের একটি জাতীয় কৃষক সংগঠন এবং বাংলাদেশ আওয়ামী লীগের অন্যতম সহযোগী সংগঠন। সংগঠনটি কৃষি উন্নয়ন, কৃষকের অধিকার প্রতিষ্ঠা এবং দেশের অর্থনৈতিক মুক্তির লক্ষ্যে কাজ করে।

 ইতিহাস 
১৯৭২ সালের ১৯ এপ্রিল জাতির পিতা বঙ্গবন্ধু শেখ মুজিবুর রহমানের নির্দেশে বাংলাদেশ কৃষক লীগ প্রতিষ্ঠিত হয়। প্রখ্যাত আইনজীবী সিরাজুল ইসলাম খানকে গঠনতন্ত্র প্রণয়ন কমিটির আহ্বায়ক এবং কেন্দ্রীয় কমিটির প্রতিষ্ঠাতা সহ-সভাপতি করা হয়। শহীদ কৃষক নেতা আবদুর রব সেরনিয়াবাতকে প্রথম সভাপতি হিসেবে নিয়োগ দেওয়া হয়। প্রতিষ্ঠালগ্ন থেকে সংগঠনটি দেশের কৃষি খাতের উন্নয়ন এবং কৃষকের স্বার্থ রক্ষায় ভূমিকা পালন করে আসছে।

 কাঠামো ও কার্যক্রম 
বাংলাদেশ কৃষক লীগ সারাদেশে জেলা, উপজেলা ও ইউনিয়ন পর্যায়ে সংগঠন পরিচালনা করে থাকে। এটি কৃষি উৎপাদন বৃদ্ধি, আধুনিক কৃষি প্রযুক্তি প্রচলন, কৃষকের ন্যায্য মূল্য নিশ্চিতকরণ এবং কৃষি নীতি প্রণয়নে সক্রিয় ভূমিকা পালন করে।

 বর্তমান নেতৃত্ব 
২০২৫ সালের হিসেবে সংগঠনের সভাপতি সমীর চন্দ এবং সাধারণ সম্পাদক উম্মে কুলসুম স্মৃতি।

 সংশ্লিষ্টতা 

বাংলাদেশ কৃষক লীগ সরাসরি বাংলাদেশ আওয়ামী লীগের সহযোগী সংগঠন হিসেবে কাজ করে এবং দলের নীতি ও কর্মসূচি বাস্তবায়নে ভূমিকা রাখে।

 তথ্যসূএ 
বিষয়শ্রেণী:বাংলাদেশ আওয়ামী লীগ
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক কৃষি সংগঠন
বিষয়শ্রেণী:ঢাকা ভিত্তিক সংগঠন